7. pielikums

2018. gada fundamentālo un lietišķo pētījumu projektu

 nolikumam (īstenošanas periods 36 mēneši)

 (datums)

**Līgums**

**par fundamentālo un lietišķo pētījumu projekta īstenošanu un finansēšanu**

Rīgā, 2018.gada \_\_.\_\_\_\_\_\_\_ Nr. \_\_/\_\_

**Studiju un zinātnes administrācija**, kuru pārstāv tās vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Administrācija), no vienas puses, un no otras puses, \_\_\_\_\_\_\_\_\_\_\_\_ [*Zinātniskā institūcija*] (turpmāk – Projekta īstenotājs), kā arī projekta vadītājs \_\_\_\_\_\_\_\_\_ *[Vārds, Uzvārds]*, turpmāk kopā sauktas „Puses”, ievērojot Ministru kabineta 2017.gada 12.decembra noteikumus Nr. 725 „Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK 12.12.2017. noteikumi Nr. 725) un Latvijas Zinātnes padomes (turpmāk – Padome) 2018.gada \_\_\_\_. janvārī apstiprināto “2018.gada fundamentālo un lietišķo pētījumu projektu konkursa nolikumu (īstenošanas periods 36 mēneši)” (turpmāk – Konkursa nolikums), noslēdz sekojošu līgumu (turpmāk – Līgums):

**1. Līguma priekšmets**

* 1. Administrācija uzdod, un Projekta īstenotājs, izmantojot finansiālās, organizatoriskās un citas iespējas, atbilstoši Latvijas Republikas normatīvo aktu prasībām, īsteno projektu Nr.\_\_\_\_ „\_\_\_\_\_\_\_\_\_\_\_\_\_” *[Nosaukums]* (turpmāk – Projekts).
	2. Šis Līgums tiek slēgts, lai noteiktu finansiālās, īpašuma un tiesiskās attiecības starp Pusēm, realizējot Līguma 1.1. punktā minēto projektu.

**2. Līguma izpildes un finansēšanas kārtība**

2.1. Projekta īstenošanai laikā no \_\_\_\_\_\_\_\_\_\_.gada līdz \_\_\_\_\_\_\_.gadam var tikt piešķirts kopējais finansējums **--------.00 EUR (\_\_\_\_\_\_\_\_*euro* 00 centi)**.

2.2. Projekta īstenošanai Administrācija veic maksājumus no valsts budžeta apakšprogrammas 05.01.00 „Zinātniskās darbības nodrošinājums” (turpmāk – Finansējums) saskaņā ar Padomes \_\_\_\_\_\_. \_\_\_\_\_.2018. lēmumu Nr.\_\_\_\_ par projekta apstiprināšanu un finansēšanu (turpmāk – Padomes lēmums).

2.3. Piešķirtais Finansējums tiek ieskaitīts Projekta īstenotāja Valsts kases kontā., kas norādīts Līguma rekvizītu daļā.

2.4. Projekta īstenošana notiek 36 mēnešu periodā, laikā no \_\_\_\_.gada \_\_\_. \_\_\_\_\_\_ līdz \_\_\_\_.gada \_\_\_\_. \_\_\_\_\_\_.

2.5. Līgumu slēdz par projekta īstenošanu 36 mēnešu periodam kopumā. Par pamatojumu katra gada maksājumu veikšanai Projekta īstenotājs ar Administrāciju saskaņo “Finansējuma sadalījumu projekta īstenošanas periodam” (pielikums Nr.1), “Līgumsummas kalkulāciju” (pielikums Nr.2), kurā norāda budžeta izdevumu ekonomiskās klasifikācijas kodus atbilstoši spēkā esošajiem Latvijas Republikas normatīvajiem aktiem par budžeta izdevumu ekonomisko klasifikāciju un “Zinātniskās grupas sastāvu” (pielikums Nr.3).

2.6. Projekta īstenotājs, iepriekš nesaskaņojot ar Padomi un Administrāciju, var veikt izmaiņas atsevišķā budžeta finansēšanas klasifikācijas kodā līdz 20% (ieskaitot) un izmaiņas projekta izpildītāju sastāvā līdz 50% (ieskaitot), nepalielinot kopējo līguma summas apmēru. Finansējuma izmaiņas atspoguļo “Finanšu pārskatā par 2018. gada fundamentālo un lietišķo pētījumu projekta īstenošanu” (pielikums Nr.8) (turpmāk – Finanšu pārskats) un pievieno pamatojumu “Izmaiņas līgumsummas kalkulācijā” (pielikums Nr.4). Ja izmaiņas projekta izpildītāju sastāvā ir lielākas par 50%, Projekta īstenotājs tās norāda “Izmaiņas zinātniskajā grupā” (pielikums Nr.5) un saskaņo ar Padomi.

2.7. Projekta īstenotājs var lūgt Administrāciju izdarīt izmaiņas atsevišķā budžeta finansēšanas klasifikācijas kodā līdz 30 % (ieskaitot), nepalielinot kopējo projekta finansējuma apmēru, iepriekš to saskaņojot ar Padomi. Iesniegumam pievieno informāciju, kas pamato šajā punktā minēto izmaiņu nepieciešamību, kā arī parakstītu “Vienošanos par grozījumiem līguma summas kalkulācijā” projektu (pielikums Nr.6).

2.8. Projekta īstenotājs dokumentus par nepieciešamajām izmaiņām iesniedz saskaņošanai Padomē ne vēlāk kā 5 darba dienas pirms Finanšu pārskata iesniegšanas.

2.9. Projekta īstenošanas laiku iespējams pagarināt līdz 12 mēnešiem, nepalielinot projekta īstenošanai piešķirto finansējumu. Iesniegumu, kurā norāda pagarināšanas iemeslu saskaņā ar MK 12.12.2017. noteikumu Nr.725 5.punktu iesniedz Padomei un Administrācijai ne vēlāk kā trīs mēnešus pirms projekta īstenošanas beigām. Padome lemj par iesnieguma apstiprināšanu vai noraidīšanu.

2.10. Projekta īstenotājs sedz jebkādus izdevumus, kas radušies projekta īstenošanas gaitā un pārsniedz Līguma 2.1.punktā fiksēto summu.

2.11. Finansējums ir izmantojams atbilstoši projekta iesniegumā norādītajam mērķim un uzdevumu izpildei, kuriem Finansējums ir ticis piešķirts.

2.12. Projekta īstenošanai piešķirtajā finansējumā var iekļaut tiešās attiecināmās izmaksas (atlīdzība par darbu, ieskaitot darba devēja valsts sociālās apdrošināšanas obligātās iemaksas; komandējumu izmaksas; projekta īstenošanai nepieciešamā inventāra, instrumentu un materiālu iegādes, piegādes un amortizācijas izmaksas, pakalpojumu izmaksas; publicēšanās un projekta rezultātu izplatīšanas izmaksas) un netiešās attiecināmās izmaksas (līdz 10% no tiešo attiecināmo izmaksu kopsummas). Neattiecināmās izmaksas Projekta īstenotājs sedz no saviem līdzekļiem.

2.13. Ja Projekta īstenotājs ar projekta vadītāju pilnībā īstenojis projekta mērķi un uzdevumus, izlietojot mazāku Finansējumu, nekā noteikts Līguma 2.1.punktā, Projekta īstenotājs neizlietoto Finansējumu pārskaita atpakaļ Administrācijas Valsts kases kontā, kas norādīts Līguma rekvizītu daļā.

2.14. Ja saskaņā ar Padomes lēmumu tiek samazināts projekta kopējais Finansējums, Puses Līgumā veic rakstiskus grozījumus.

2.15. Administrācijai ir tiesības pieprasīt Projekta īstenotājam atmaksāt daļēji vai pilnībā projekta īstenošanai saņemtos finanšu līdzekļus MK 12. 12. 2017. noteikumu Nr. 725 35. punktā, 40.2. un 48.2. apakšpunktā un 57. punkta otrajā teikumā noteiktajā gadījumā, kā arī tad, ja projektu izbeidz pēc projekta vadītāja un Projekta īstenotāja pieņemta lēmuma.

**3. Darba nodošanas un pieņemšanas kārtība**

3.1. Projekta īstenotājs atbilstoši konkursa nolikumam un Līgumam, izmantojot Nacionālās zinātniskās darbības informācijas sistēmu (turpmāk – Informācijas sistēma), iesniedz:

3.1.1.  Finanšu pārskatu iesniedz 1 (viena) mēneša laikā par iepriekšējo finanšu gadu (projekta īstenošanas divpadsmit mēneši un divdesmit četri mēneši). Pēc projekta pabeigšanas 1 (viena) mēneša laikā iesniedz Finanšu pārskatu par atlikumā esošo finansējumu. Finanšu pārskatu Informācijas sistēmā iesniedz parakstītu (ieskenētu) un MS Excel formātā.

3.1.2. Projekta vidusposma zinātnisko pārskatu (pielikums Nr.9) iesniedz 1 (viena) mēneša laikā pēc projekta īstenošanas 18. (astoņpadsmitā) mēneša;

3.1.3. Projekta noslēguma zinātnisko pārskatu (pielikums Nr.9) par projekta īstenošanu iesniedz 1 (viena) mēneša laikā pēc projekta īstenošanas 36. (trīsdesmit sestā) mēneša.

3.2. Iesniedzot projekta vidusposma zinātnisko pārskatu un projekta noslēguma zinātnisko pārskatu, ja projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta iesniedzējs iesniedz izdevēja apliecinājumu par publicēšanu.

3.3. Projekta īstenošana ir pabeigta dienā, kurā Administrācija ir parakstījusi “Pieņemšanas un nodošanas aktu par fundamentālo un lietišķo pētījumu projektu īstenošanu” (pielikums Nr.7).

**4. Līguma darbības termiņš**

4.1. Par Līguma izpildes sākšanas datumu tiek uzskatīta diena, kad Līgums tiek reģistrēts Administrācijas Līgumu reģistrā un ir spēkā līdz saistību galīgai izpildei, kas noteikta ar Līguma 3.3. punktu.

4.2. Projekta īstenošanas ietvaros izmaksu attiecināmības periods sākas nākamajā dienā pēc Padomes lēmuma pieņemšanas.

4.3. Līguma papildinājumi un grozījumi stājas spēkā dienā, kad to paraksta Puses.

**5. Pušu tiesības, pienākumi un atbildība**

5.1. Projekta īstenotājs, projekta vadītājs un sadarbības partneris (ja attiecināms) īsteno projektu saskaņā ar Līgumu un ir atbildīgi par projektam piešķirtā Finansējuma mērķtiecīgu un efektīvu izmantošanu projekta mērķa sasniegšanai un uzdevumu izpildei.

5.2 Ja projekta iesniegumā ir paredzēts sadarbības partneris, Projekta īstenotājam ir pienākums noslēgt sadarbības līgumu ar sadarbības partneri. Sadarbības līgumā paredz finanšu nosacījumus, strīdu risināšanas un konfidenciālas informācijas neizpaušanas kārtību, noteikumus par līguma spēkā stāšanos, darbības laiku un līguma izbeigšanu, detalizētu sadarbības plānu un budžetu, kā arī noteikumus par intelektuālā īpašuma tiesībām. Sadarbības līgumu sastāda atbilstoši šim Līgumam un Latvijas Republikas normatīvajos aktos noteiktajam.

5.3. Projekta īstenotājs, projekta vadītājs apņemas sniegt patiesu informāciju visā ar projekta īstenošanu saistītajā dokumentācijā, tai skaitā projekta vidusposma zinātniskajos pārskatos, projekta noslēguma zinātniskajos pārskatos un Finanšu pārskatos sniegtās informācijas patiesumu un atbilstību projekta īstenošanai.

5.4. Projekta īstenotājs un projekta vadītājs projekta īstenošanas laikā apņemas:

5.4.1. veikt projekta uzdevumu izpildi saskaņā ar projekta iesniegumā norādīto un saskaņā ar Latvijas Republikas normatīvajiem aktiem;

5.4.2. izmantot Finansējumu projekta īstenošanas nodrošināšanai saskaņā ar Līguma pielikumā Nr.1, pielikumā Nr.2. un pielikumā Nr.3 norādīto un saskaņā ar Latvijas Republikas normatīvajiem aktiem;

5.4.3. nekavējoties, bet ne vēlāk kā 10 (desmit) dienu laikā, informēt Administrāciju par jebkurām esošām vai nākotnē iespējamām izmaiņām projekta realizācijā, Finansējuma izmantošanā un šī Līguma izpildē;

5.4.4. pēc Administrācijas un Padomes pieprasījuma sniegt visu nepieciešamo informāciju par projekta īstenošanas gaitu, Finansējuma izmantošanu un konkrētu darbu izpildi.

5.5. Projekta īstenotājs, projekta vadītājs ar Finansējumu apmaksātajās publicēšanās un projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informāciju par Finansējuma avotu, norādot Padomes nosaukumu un attiecīgā projekta numuru (papildus var izmantot Padomes logo un projekta nosaukumu).

5.6. Projekta īstenotājs ir atbildīgs par projekta materiāltehnisko un saimniecisko nodrošinājumu, Finansējuma izlietošanas uzskaiti, projekta izpildes dokumentācijas noformēšanu un iesniegšanu Administrācijai Līgumā un Latvijas Republikas normatīvajos aktos noteiktajā kārtībā.

5.7. Ja Projekta īstenotājs nepilda Līgumā noteiktās saistības, Administrācija ir tiesīga apturēt turpmāko projekta vai tā daļas finansēšanu, iesniedzot Projekta īstenotājam motivētu Finansēšanas turpināšanas atteikumu, norādot laiku un nosacījumus, kas izpildāmi Finansējuma atsākšanai. Ja nosacījumi netiek izpildīti norādītajā laikā, atbilstoši MK 12.12.2017. noteikumu Nr.725 40.2. apakšpunktam saskaņā ar Padomes lēmumu Administrācija ir tiesīga vienpusēji lauzt Līgumu ar Projekta īstenotāju.

5.8. Viena gada laikā no projekta īstenošanas uzsākšanas, projekta vadītājs var iesniegt Padomē ar Projekta īstenotāju un sadarbības partneri (ja attiecināms) saskaņotu iesniegumu par zinātniskās institūcijas maiņu atbilstoši MK 12.12.2017. noteikumu Nr.725 54. punktā noteiktajā kārtībā.

5.9. Projekta īstenotājs apņemas iesniegt un uzrādīt Administrācijai vai tās pilnvarotām personām, Padomei, tai skaitā ekspertiem, revidentiem un projekta sekretāram visu uz projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Administrācija ir tiesīga jebkurā brīdī iepazīties ar projekta īstenošanas gaitu un nosūtīt savas pilnvarotās personas uz projekta īstenošanas vietām.

5.10. Projekta īstenotājs apņemas 3 gadu periodā pēc projekta īstenošanas pabeigšanas iesniegt Administrācijai un Padomei informāciju par projektā iegūto zināšanu un rezultātu izplatību un ietekmi.

5.11. Strīdi, kas rodas starp Pusēm Vienošanās izpildes gaitā, vispirms tiek risināti sarunu ceļā, protokolējot tās. Ja 10 (desmit) darba dienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

**6. Īpašuma tiesības**

6.1. Projekta īstenošanā radītais intelektuālais īpašums ir Projekta īstenotāja un sadarbības partnera (ja sadarbības līgumā nav noteikts citādāk) īpašums.

6.2. Projekta īstenotājs nodrošina iegūto rezultātu pieejamību Informācijas sistēmā.

**7. Citi noteikumi**

7.1. Līgums sastādīts uz \_\_\_ lapām un parakstīts divos oriģināleksemplāros. Abiem eksemplāriem ir vienāds juridisks spēks.

7.2. Pielikumi ir Līguma neatņemama sastāvdaļa, kā arī Līgumā minētais pieņemšanas nodošanas akts.

7.3. Jebkuri citi Līguma grozījumi ir tā neatņemama sastāvdaļa.

**8. Administrācijas un izpildītāju rekvizīti**

8.1. Administrācijas adrese un rekvizīti:

**Studiju un zinātnes administrācija**

Reģ. Nr. 90000737795

Adrese:, Zigfrīda Annas Meierovica bulvāris 14, Rīga, LV -1050

Banka - VALSTS KASE

Konta Nr. LV90 TREL 2150 1740 1200 0

8.2. Projekta īstenotāja adrese un rekvizīti:

*[Zinātniskā institūcija]*

Reģ. Nr.

Adrese: Banka - VALSTS KASE

Konta Nr.

|  |  |  |
| --- | --- | --- |
| ADMINISTRĀCIJA\_\_\_\_\_\_\_\_\_\_\_\_\_ |  | PRoJEKTA Īstenotājs*(Zinātniskā institūcija)*\_\_\_\_\_\_\_\_\_\_\_\_\_projekta vadītājs\_\_\_\_\_\_\_\_\_\_\_\_\_  |